International Confederation of Fullbore Rifle Associations

International Confederation of Fullbore Rifle Associations (ICFRA) er en internasjonal skytterorganisasjon for skyting med grovkalibrede rifler i disiplinene Palma (jernsikter og reim) og F-Class (tofot og kikkertsikte) som er langholdsdisipliner hvor det skytes mellom 300 og 900 meter eller 300 til 1000 yards avhengig av bane. ICFRA søker å standardisere konkurransereglene for Palma og F-Class i hele verden..

For å treffe målene må skytterne bedømme vindhastighet og retning, og deretter justere siktene ut ifra kunnskap og erfaring, og til en viss grad gjetting og magefølelse. Siden det er gunstig å skyte mens det er lite vind innebærer konkurransen også en del taktikk. Man kan vente for å se om vinden minker for så skyte serien sin raskt mens det er lite vind, men risikerer også at vinden bare vil øke utover i serien.

World Long-Range Rifle Championships 
Verdensmesterskapene kalles ICFRA World Long-Range Rifle Championships og holdes hvert fjerde år, hvor vinnerlaget blir tildelt Palmatrofeet. Under er en ukomplett liste over tidligere verdensmestre:

Lagkonkurransen i palmaskyting 
Norge deltok på verdensmesterskapet i palmaskyting (Palma Trophy team match) i 1903. Det neste verdensmesterskapet i palmaskyting skal holdes i Sør-Afrika i april 2023.

Palma Trophy Match Team består av tre deler med langholdsskyting som hver skytes liggende i rolig tempo. På hver av de tre delene skyter hvert lagmedlem to prøveskudd og 15 tellende skudd (totalt seks prøveskudd og 45 tellende skudd). Det skytes kun med rifler i kaliber .308 Winchester / 7,62 × 51 mm NATO, og kulevekten kan maksimalt være 10 gram (155 grain). Det skytes kun med reim og dioptersikte.

 Den første delen skytes på 730 m (800 yd).
 Den andre  delen skytes på 820 m (900 yd).
 Den tredje delen skytes på 915 m (1000 yd).
Hvert lagmedlem kan oppnå inntil 150 poeng for hver av de tre delene. Totalt blir dette maksimalt 3x150 = 450 per person, altså maksimalt 450x16 = 7200 for hele laget.

Hvert landslag består av 16 skyttere som skyter på fire skiver om gangen. Det brukes samme type skive på alle de tre avstandene. Skivene har treffsoner med størrelse:
 255 mm: V-Bull
 510 mm: Bull
 815 mm: Inner
 1120 mm: Magpie
 1830 mm: Outer

Innertreff kalles V-Bull, og tilsvarer et vinkelmål på henholdsvis ca. 0.35, 0.31 og 0.28 mrad for de tre skyteavstandene.

Verdensmestre i Palma, lag 
Overall

Verdensmestre i Palma, individuelt 
Det premieres individuelt i følgende kategorier:
 Overall
 Kvinner
 Veteran (over 60 år)
 Aldersgruppe 21-25 år
 Aldersgruppe under 21 år

Overall

Veteran

Under 25 år

Under 21 år

Verdensmestre i F-Class

Se også 
 Liste over skytterorganisasjoner
 Det frivillige Skyttervesen
 Norges Benkeskytterforbund

Referanser

Eksterne lenker 
 Offisiell hjemmeside til International Confederation of Fullbore Rifle Associations

Skytesport
Skytterorganisasjoner